NaiveNeuron/SloPal huggingface dataset:
Hlina, Alojz, poslanec NR SR (2014-01-30):
No však to úplne súvisí.
J. Vaľová, poslankyňa: (2007-10-30):
Pán Halecký, chcem poprosiť, je možné takémuto návrhu vyhovieť?
Beblavý, Miroslav, poslanec NR SR (2016-02-11):
Ďakujem pekne. Pán minister, vzdialenosť vášho prejavu od reality nášho zdravotníctva, ako ju zažívajú každý deň aj pacienti, aj zdravotnícky personál, je asi najväčšia, o akej som na Slovensku počul od čias Vladimíra Mečiara, taký neskutočný falošný tón, aký ste nasadili, naozaj také nielen svetlé zajtrajšky, ale svetlé dnešky, ktoré ste zabezpečili. Ja sa chcem spýtať, kto vám to radí, kto vám to písal? Musím vám povedať, že keby sme video vášho vystúpenia povinne pustili dospelým obyvateľom Slovenska, tak nič horšie by sa vám ani vašim patrónom stať nemohlo, lebo tie úžasné dnešky, ktoré ste nakreslili, nevidí nikto okrem vás. A jedna z najhorších vecí, ktoré sa môžu človeku vo verejnej službe stať, je, keď je už tak mimo reality alebo je ochotný predstierať, že je tak mimo reality, že to už ľudia vidia, že už sa to nedá nijako zahmliť. Ale váš prejav bol absolútne mimo reality, kohokoľvek, aj vašich vlastných voličov, ktorí vás tu nevidia, a nie opozičných. Ja nepoznám človeka v tejto krajine, nestretol som mimo tejto Národnej rady takého, ktorý by si myslel o našom zdravotníctve to, čo ste tu vy predviedli, pričom teraz je úplne jedno, či ten človek volí Fica alebo Procházku. Jednoducho ľudia vidia, aký je to průser, v akom to je. A namiesto toho, aby ste to priznali a pomenovali nejaký plán, skutočný plán, práve tak naozaj ste si nezadali so 17. zjazdom strany, ktorý tiež prišiel krátko pred pádom režimu. Ďakujem. (Potlesk.)
D. Jarjabek, poslanec: (2003-06-17):
Ďakujem za pozornosť. (Potlesk.) Z. Martináková, podpredsedníčka NR SR: Pán poslanec Maxon. M. Maxon, poslanec: Ďakujem pekne za slovo. Vážená pani podpredsedníčka, dovoľte mi, aby som sa vám ospravedlnil za prisilné slová, ktoré som formuloval nie celkom na vašu adresu, ale súčasne  prijmite, prosím, moje ospravedlnenie, len ja sám si teraz kladiem otázku, že kto sa za tento postup a tento výsledok ospravedlní dôchodcom. Z. Martináková, podpredsedníčka NR SR: Budeme hlasovať o návrhu pána poslanca Fica. Pán poslanec Nagy stratil hlasovaciu kartu. Neprerušujem. Budeme hlasovať o návrhu pána poslanca Fica, ktorý navrhuje, aby sme hlasovali o tomto zákone zajtra. Prosím, prezentujme sa a hlasujme o návrhu pána poslanca Fica. (Hlasovanie.) Prítomných je 142 poslancov, za 66, proti 61, zdržalo sa 15. Konštatujem, že sme tento návrh neprijali. O návrhu pána poslanca Hoptu nemôžeme dať hlasovať, pretože hlasujeme o zákone v treťom čítaní. Pán poslanec Cabaj požiadal o 30-minútovú prestávku. Vyhlasujem pred hlasovaním 30-minútovú prestávku. (Prerušenie rokovania o 16.12 hodine.) (Pokračovanie rokovania o 16.49 hodine.) Z. Martináková, podpredsedníčka NR SR: Panie poslankyne, páni poslanci, budeme pokračovať v rokovaní. Poprosím o pokoj v rokovacej sále, budeme hlasovať o návrhu zákona ako o celku. Prosím pani spoločnú spravodajkyňu, aby uviedla hlasovanie, prosím o pozornosť pri uvádzaní hlasovania. Poprosím dámy a pánov poslancov z opozície o väčší pokoj pri odchode z rokovacej sály. Pani spoločná spravodajkyňa, prosím, aby ste uvádzali hlasovanie.
Bugár, Béla, podpredseda NR SR (2018-06-19):
Nech sa páči, prezentujme sa a hlasujeme. (Hlasovanie.) Prítomných 143, za 88, proti 4, zdržalo sa 51 poslancov. Konštatujem, že sme v treťom čítaní . Otváram rozpravu v rámci tretieho čítania, konštatujem, že do rozpravy sa nehlási nikto. Vyhlasujem ju za skončenú. Nech sa páči, záverečné hlasovanie.
Paška, Pavol, predseda NR SR (2014-09-10):
Pán poslanec Hlina.
Blanár, Juraj, podpredseda NR SR (2023-03-21):
Pán poslanec Mazurek, môžete reagovať na faktické.
J. Podmanický, poslanec: (2007-06-26):
Pán podpredseda si vo svojom vystúpení niekoľkokrát odporoval. Poviem jeden príklad. Položil otázku, čo keď poslanci neschvália finančné prostriedky v rozpočte na organizačnú štruktúru? Čo potom bude? No jasne svojimi slovami ukázal, že je potrebná aj pri zmene organizačnej štruktúry naďalej súčinnosť predsedu a poslancov. Je to systém bŕzd a protiváh. Je to absolútne vyvážené prostredie. Takže ja si myslím, že toto je také strašenie nejakými gubernátormi, no ale potom máme 2 800 gubernátorov v obciach a mestách a predsa prax ukazuje, že v obciach a mestách máme naozaj vyvážené prostredie, že ten starosta a poslanci musia spolu komunikovať, aby tú obec mohli posúvať dopredu. K tej otázke zvolania mimoriadnej schôdze, na ktorú reagoval aj pán poslanec Slafkovský. Veď predsa týmto ustanovením návrhu zákona sa zavádza poriadok a zaväzuje sa župan, čo doteraz nebolo, zvolať mimoriadnu schôdzu. To znamená, posilňuje sa tu jednoznačne kompetencia zastupiteľstva samosprávneho kraja. Tá prax interpretačná ukázala, že doteraz to tak nebolo. Takže nie je to celkom tak, ako hovoríte. Ďakujem pekne.
Žitňanská, Lucia, ministerka spravodlivosti SR (2010-09-07):
Ďakujem veľmi pekne za slovo, pán predsedajúci. Vážené dámy, vážení páni, dovoľujem si predložiť informáciu o vydaných aproximačných nariadeniach vlády Slovenskej republiky v I. polroku 2010 a o zámere prijímania aproximačných nariadení vlády v II. polroku 2010. Ide o štandardnú informáciu, ktorá sa raz za pol roka predkladá Národnej rade na základe § 4 zákona č. 19/2002, ktorým sa ustanovujú podmienky vydávania aproximačných nariadení vlády. Informácia je veľmi jednoduchá. V hodnotenom období vláda prijala a bolo publikovaných 26 aproximačných nariadení vlády, sú uvedené v prílohe č. 1 materiálu, ktorý bol doručený Národnej rade a podľa plánu legislatívnych úloh vláda predpokladá, že v II. polroku príjme 7 aproximačných nariadení. Taký je predpoklad. O realite budem informovať zase na konci polroka. Ďakujem veľmi pekne.
Zmajkovičová, Renáta, podpredsedníčka NR SR (2013-06-20):
Ďakujem, pán minister. Kolegyne, kolegovia, budeme pokračovať. Pán Viskupič, chcete ešte vystúpiť? Máte... No, veď práve hovorím, že budeme pokračovať hlasovaním o 17.00 hodine. Ďakujem. (Krátka pauza pred hlasovaním.) (Zaznievanie gongu.)
Farkašovský, Karol, poslanec NR SR (2019-02-07):
Ústavnoprávny výbor, výbor pre regionálnu správu a... (Reakcia z pléna.) Viem.
D. Muňko, poslanec: (2003-10-31):
Keď zoberieme, že peňazí je stále menej, pretože vstupy energií a ostatné vstupy sú stále vyššie, tak aj prostriedky, ktoré idú dnes na vysoké školy, sú prakticky oveľa nižšie, zhruba 0,7 percenta z hrubého domáceho produktu, čo je najmenej zo všetkých členských štátov, ale aj tých, ktoré vstupujú do Európskej únie. Ja by som  vás  chcel upozorniť na niektoré veci.  Dnes vznikajú stále nové fakulty, ktoré by mala veľmi seriózne schvaľovať Akreditačná komisia, čiže Akreditačná komisia v tomto zákone by mala byť nezávislá  od jednotlivých politických strán. Je predsa ďalej  neúnosné, keď predchádzajúci minister konštatuje v audite, že sa stále rodí menej detí, že zo 110-tisíc detí bude len 55-tisíc detí, bude mať dopad táto znížená populácia aj na vysoké školy. Po roku 1990, keď za Mečiarovej vlády, ale aj teraz, vznikali vysoké školy ako huby po daždi. Či už zoberiem strojnícke fakulty v Bratislave, Trnave, v Trenčíne, v Košiciach, Žiline, to isté pedagogické fakulty v Bratislave, v Trnave, v Nitre, Banskej Bystrici, v Prešove, ďalej fakulty, ktoré vznikli na poľnohospodárskej fakulte, keď zoberieme vysokú školu lesnícku a drevársku, kde vznikli ďalšie fakulty. Na vysokej škole v Banskej Bystrici ďalšie fakulty. Nechcem už hovoriť o právnických fakultách, ktoré takisto vznikli v Bratislave, odišla skupina ľudí do Bystrice, založila ju v Bystrici. Odišla skupina ľudí do Trnavy, založila fakultu v Trnave. Je predsa neúnosné, keď vieme, že dnes v zdravotníctve je prebytok vysokoškolských ľudí, lekárov a bude sa prepúšťať, takisto aj zdravotných sestier a my zakladáme ďalšiu vysokú zdravotnícku školu, nehovoriac o tom, že jej dávame ešte väčšie kompetencie v zákone, ako majú školy, ktoré sú fakultné, či v Bratislave, v Martine, alebo aj v Košiciach. Preto dávam do pozornosti, aby skutočne Akreditačná komisia, ktorá by mala posudzovať nové vysoké školy a mala by schvaľovať, nemala by len odporúčať ministerstvu školstva, aké by mali vzniknúť. Mala by skutočne vychádzať z potrieb, ktoré  slovenské hospodárstvo potrebuje. Ďakujem pekne.
Viskupič, Jozef, poslanec NR SR (2012-11-06):
Ďakujem. Pán poslanec, ja mám takú otázku, že to snáď nemyslíte vážne? Ako vy hovoríte o tom, že vláda spadá pod kontrolnú právomoc Národnej rady, zároveň teda pravdepodobne s tým súhlasíte, že Národná rada môže kontrolovať, alebo teda musí kontrolovať činnosť vlády. Zároveň hovoríte, že ministri majú kontrolovať poslancov, to som teda zo žiadnych vašich citácií ústavy nenašiel, ani podľa toho, ako ja ústavu poznám, že by to malo byť opačne. A súhlasíte s tým, že poslanecký prieskum ako taký poznáme, a zároveň my vás upozorňujeme na to, že neexistujú žiadne pravidlá, jedno pravidlo zavádzame a to je, aby poslanec pri výkone svojho mandátu mohol na individuálnej báze požiadať o informácie, ktoré majú viesť k výkonu jeho mandátu. Ja súhlasím s tým, že poslanec nie je viac ako obyčajný človek alebo bežný občan, a nemal by byť, ale v jednom momente sa od neho delí, a to je jeho zákonodarná a ústavodarná právomoc. A keď má byť dobrý zákonodarca, dobrým zákonodarcom, tak potrebuje dostatočne relevantné informácie na to, aby tie pravidlá, ktoré zmenou zákonov chce nastaviť, mohol nastavovať tak, že skutočne sa nepomýli. Tuná vám môžeme odcitovať mnohé príklady, že poslanec sa k informáciám nedostane, jeho, zmyslom jeho činnosti je nastavovanie pravidiel aj pravidiel pre vládu. Národná rada ako orgán nevie vykonať poslanecký prieskum, poslanecký prieskum aj ako orgány Národnej rady vykonávajú konkrétni poslanci. My hovoríme, že keď ho iniciujú, tak aby ho mohli iniciovať na individuálnej báze a aby orgány Národnej rady... (Prerušenie vystúpenia časomerom.)
Laurenčík, Milan, podpredseda NR SR (2020-07-23):
S procedurálnym... Pán minister. S procedurálnym návrhom pán poslanec Matúš Šutaj Eštok, nech sa páči.
Figeľ, Ján, podpredseda NR SR (2013-10-15):
Nech sa páči, s reakciou Mikuláš Huba.
Hrušovský, Pavol, predseda NR SR (2011-12-09):
Ďakujem, pán predseda, prosím, zaujmite miesto pre spravodajcov. Otváram rozpravu o tomto bode programu. Vidím, že pán poslanec Petrák je... (Reakcia z pléna.) Kamarát koho? (Reakcia z pléna.) Takže kandidáta. Dobre, pán poslanec. Ďakujem pekne. Nemám písomné prihlášky a ústne, páni poslanci, dávam možnosť, ak chcete prejaviť záujem vyjadriť svoj názor na kandidátov, ktorých spomenul vo svojej správe pán predseda výboru, vyjadriť sa k nim, resp. zaujať postoj. Nie. Rokovanie začalo ráno o 9.00, páni poslanci. Prerušujem rokovanie o tomto bode programu. A pristúpime teraz k rokovaniu štyroch návrhov, pardon. (Reakcia z pléna.) Panie poslankyne, páni poslanci, pristúpime teraz k prerokovaniu štyroch návrhov na voľbu člena Rady pre vysielanie a retransmisiu, kandidátov na člena Rady pre reguláciu, kandidátov na vymenovanie za členov výberových komisií, výberové konanie sudcov, ten bod sme už prerokovali. Teraz poprosím pána predsedu, aby predložil Národnej rade návrh na voľbu člena Rady pre vysielanie a retransmisiu , ktorý prerokovávame ako tlač 314. Nech sa páči, pán poslanec.
Pellegrini, Peter, predseda NR SR (2015-12-02):
Prezentujme sa a hlasujme. (Hlasovanie.) Prítomných 127 poslancov, za hlasovalo 78, proti bolo 8, zdržalo sa 36 poslancov, nehlasovali 5. Konštatujem, že sme sa uzniesli na tom, že prerokujeme tento návrh v druhom čítaní.
Laurenčík, Milan, podpredseda NR SR (2022-02-25):
Na vaše vystúpenie štyri faktické poznámky. Ako prvý pán poslanec Radovan Sloboda.
Tomáš Erik, poslanec NR SR (2016-09-13):
...alebo možno pán Sulík, ktorý namiesto toho, aby zobral na svoje ramená mieru zodpovednosti a obhajoval záujmy svojich občanov priamo v parlamente, tak radšej išiel sedieť do toho európskeho za desaťtisíc eur. Musím aj vám ako predstaviteľke strany Sloboda a Solidarita pripomenúť ten otrasný dátum 17. jún 2011, keď práve na podnet vášho predsedu, vtedajšieho predsedu parlamentu bolo obmedzené právo hovoriť vtedajším opozičným poslancom SMER-u, a to už tými krásnymi televízormi Orava. A čo je ešte horšie, dialo sa tak po tom, čo poslanci SMER-u chceli vystupovať proti najhoršiemu a najzásadnejšiemu zásahu do výkonu práva poslanca, a to do toho, keď koaliční poslanci vrátane vašich poslancov odsúhlasili, že v rámci volebného poriadku môže byť prípustná aj tzv. verejná voľba namiesto tajnej, a tým vrátili Slovensko definitívne pred rok 1989. Takže ak (reakcia z pléna)... Aj vy, pán Poliačik, ste za to hlasovali, aj vy, pán Poliačik, vy, veľký demokrat. Takže ak sa spýtať na úpravy rokovacieho poriadku, tak poprosím, máte dobrého adresáta, vášho predsedu strany Richarda Sulíka. Ďakujem. (Potlesk.)
Klus, Martin, poslanec NR SR (2018-12-05):
Ďakujem veľmi pekne všetkým vystupujúcim v tejto rozprave a takisto aj za faktické poznámky, v ktorých sa už viaceré veci vyjasnili alebo možno nejakým spôsobom doplnili to, čo sme predstavili ako náš návrh na zmenu okrem iného aj Ústavy Slovenskej republiky. Rád by som zdôraznil, že práve tá historická pamäť je to, čo nás viedlo k návrhu tohto zákona, ale aj riziko, ktoré prichádza s blížiacimi sa či už výročiami, alebo zmenami na poste prezidenta Slovenskej republiky. Tu by som ale rád zdôraznil, že tento zákon nebol v žiadnom prípade mienený proti namiereniu inštitútu prezidenta a už vôbec nie voči akémukoľvek konkrétnemu prezidentovi, resp. budúcemu prezidentovi Slovenskej republiky. O to viac dúfam, že ako v istom slova zmysle nadpolitický návrh je tento všeobecne akceptovateľný celou snemovňou, a verím, že v hlasovaní o 17. hodine nás kolegovia vládnej koalície milo prekvapia a všetky naše skeptické reči o tom, ako to tu funguje medzi opozíciou a koalíciou, pošlú na istý čas do zabudnutia. Obzvlášť pripomínam kolegom z MOST-u – HÍD ich hlasovanie v roku 2013. Ďakujem pekne.
Radošovský, Marián, poslanec NR SR (2011-07-06):
Ďakujem pekne. Pán predsedajúci, dajte teraz hlasovať o druhej časti pozmeňujúceho návrhu.
B. Bugár, podpredseda NR SR: (2005-02-04):
(Hlasovanie.) Prítomných 137, za 135, zdržali sa hlasovania 2. Konštatujem, že tieto návrhy sme schválili. Nech sa páči.
Mezenská, Helena, poslankyňa NR SR (2014-07-08):
Dovoľte mi reagovať na ten úvod pána poslanca Kaníka. Chcem ho totižto ubezpečiť o tom, že nie som naivným dievčatkom, hoc ja viem, že nie je príliš obvyklé, že žena na politickej scéne sa vyjadruje k strategickým podnikom. Nemám potrebu sadať na lep ani vládnym, ani opozičným poslancom. Som svojprávnym slobodným človekom a poslancom, ktorý má jednoduchú snahu vidieť veci a dianie na politickej scéne v objektívnom svetle. Takže ubezpečujem vás o tom, že nie som človekom ani poslancom, ktorý podlieha jednostranným postojom, jednostranným názorom, prípadne manipuláciám. A jednoducho stojím si za tým, ako som smutná z toho, že sa privatizujú podniky a strategické zdroje dnes, rovnako som bola smutná, vtedy, keď som nebola aktívnou poslankyňou, národnou poslankyňou, z toho, keď som bola svedkom toho, čo je neodškriepiteľným faktom, ako sa za vlády Mikuláša Dzurindu privatizovali, uzatvárali akcionárske zmluvy so vstupom zahraničných akcionárov do strategických odvetví s väčšinovou účasťou do takých podnikov, ako SPP, 51-percentný podiel, Slovenské telekomunikácie, 51-percentný podiel zahraničných akcionárov, Slovenské elektrárne, 66-percentný podiel zahraničného akcionára. Boli to privatizačné akcie, akcionárske zmluvy, ktoré boli zjavne nevýhodné pre štát, vďaka ktorým si títo zahraniční akcionári, v úvodzovkách poviem, investori vyniesli niekoľkostámiliónový, miliardový kapitál za naše hranice. Takže skúsme byť objektívni a neohradzujme sa voči tomu, čo je nesporným, neodškriepiteľným faktom. Jednoducho za svojím postojom si stojím. Strategické odvetvia, ako aj skúsenosť ukázala, minulosť ukázala, nie sú správnym prístupom k ... (Prerušenie vystúpenia časomerom.)
Sulík, Richard, predseda NR SR (2011-09-08):
Ďakujem. Chce zaujať stanovisko spoločný spravodajca? Nie. Prerušujem rokovanie o tomto bode programu. Pokračujeme ďalším bodom programu, ktorým je návrh doplnku č. 1 k návrhu na použitie majetku Fondu národného majetku v roku 2011 podľa § 28 ods. 3 písm. b) zákona č. 92/1991 o podmienkach prevodu majetku štátu na iné osoby v znení neskorších predpisov. Vítam medzi nami pani predsedníčku Výkonného výboru Fondu národného majetku a prosím ju, aby tento návrh uviedla. Je to tlač 480. Spoločná správa výborov má tlač 480a. Nech sa páči. (Rokovanie o návrhu doplnku č. 1 k návrhu na použitie majetku Fondu národného majetku Slovenskej republiky v roku 2011 podľa § 28 ods. 3 písm. b / zákona č. 92/1991 Zb. o podmienkach prevodu majetku štátu na iné osoby v znení neskorších predpisov, tlač 480.)
Pellegrini, Peter, podpredseda NR SR (2020-07-09):
Pán spravodajca, ešte pár technických veci, ktoré by ste povedali.
Blanár, Juraj, podpredseda NR SR (2021-06-29):
Na vaše vystúpenie, pán poslanec, je päť faktických poznámok. Ako prvý pán Miroslav Suja.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 135, za 82, proti nikto, zdržalo sa 53. Konštatujem, že sme uvedený návrh schválili.
B. Bugár, podpredseda NR SR: (2002-02-08):
F. Halmeš, poslanec: Ďakujem. Ja len jednou vetou. Keďže tu už nie je predkladateľ zákona Roman Vavrík, chcem uviesť na správnu mieru stanovisko, ktoré som predniesol zo strany ministerstva financií, ktoré konštatovalo, že nie sú pripravené zdroje v roku 2002 na krytie nákladov, ktoré sú spojené s realizáciou návrhu zákona. Pre spravodlivosť treba uviesť, a pre objektívnu informáciu, že v návrhu rozpočtu na rok 2002 pozmeňujúcim návrhom pána poslanca Vavríka a ďalších poslancov bol schválený rozpočet práve na naplnenie tohto návrhu zákona vo výške 29,5 mld., teda 29,5 mil. Sk, a teda náklady spojené s realizáciou takto schváleného zákona sú zabezpečené. Ďakujem, všetko.
B. Bugár, poslanec: (2008-10-28):
Máte pravdu, učebnice sú smiešne, tragikomické. Ja som si dal tú námahu aj som s rôznymi odborníkmi rokoval. No stačí si prečítať náučný slovník, čo hovorí na reč, v ktorej sa používajú prvky z dvoch alebo viacerých jazykov. Náučný slovník hovorí, že to je makarónčina. To sme si nevymysleli my, Maďari, to sme, dá sa povedať, si nevymysleli preto, lebo chceme niekoho uraziť, ale to je normálne Náučný slovník slovenského jazyka. Takže ak také niečo sa objavuje v učebnici, no tak je to veľmi zlá vizitka konkrétneho ministerstva. Preto súhlasíme s tým, aby sme išli o tejto veci rokovať. V poriadku, vidíme tu určité obavy, ale zas na druhej strane dá sa to riešiť jedine tak, že z každej strany, to znamená, aj zo strany vládnej koalície bude ochota tento návrh zákona pustiť do druhého čítania. Tak získame minimálne jeden mesiac. A ten jeden mesiac môžeme využiť na to, aby sme si tie stanoviská trošku zblížili. O nič iné nám nejde, lebo kompromis sa nerobí tak, že zoberiem najprv všetko  a potom niečo vrátim. Ak niekomu chcú odseknúť ruku a kompromisom je, že odsekneme len prsty, tak ja to za kompromis nepovažujem.
P. Hrušovský, predseda NR SR: (2005-06-30):
(Hlasovanie.) 137 prítomných, 43 za, 15 proti, 78 sa zdržalo, 1 nehlasoval. Neschválili sme pozmeňujúci návrh pod poradovým č. 14.
Sulík, Richard, poslanec NR SR (2014-02-11):
Ďakujem pekne. Pán Procházka, zaujala ma hlavne jedna veta, ktorú ste povedali ku koncu: „Máte moc a neviete, čo s ňou.“ To, si myslím, že veľmi dobre vystihuje terajší stav a vidieť to teda aj na veľmi živej reakcii pána poslanca Blahu. Dovoľte mi vám jednu vec ešte dovysvetliť. Keď som nastúpil do Národnej rady, tak pracovala pre Národnú radu v Bruseli za nejakých skromných 7-tisíc eur plus, plus nejaké diéty, či čo, jedna mladá, veľmi šarmantná slečna, ktorej úloha spočívala v tom, že preposielala informácie, ktoré si každý startupista bez problémov nájde na europa.eu. A to bol nakoniec, ja som, samozrejme, že som tú slečnu zrušil z tejto pozície, tých 100-tisíc eur ročne ušetrených mi za to stálo. A to bol nakoniec aj jeden z dôvodov, že jeden z dôvodov pre moje odvolávanie pár týždňov neskôr. Takže asi toľko. No, zašívať sa v Bruseli za tučné peniaze, to naozaj slovenskej diplomacii ani Slovensku nijak nepomôže. Ďakujem.
Kalmárová, Viera, poslankyňa NR SR (2024-01-18):
Ďakujem za slovo, pán presedajúci. Pán poslanec Pollák upozornil na to, ako predložená novela zákona trestá po starom malé krádeže a ako zmierňuje tresty za korupciu. Pritom jedným z dôvodov pre skrátené legislatívne konanie, pokiaľ sa ešte dobre pamätám, sú podľa predkladateľov aj preplnené väznice. A teda podľa zverejnených informácií za roky 2020 až 2022 bolo najviac nepodmienečných trestov uložených za krádeže, bolo to až 33 %, a iba 0,16 % za korupciu. Prečo teda je potrebné znižovať tresty za korupciu, keď teda korupčníci sú solitérnym úkazom v tých väzniciach? To je po prvé. A po druhé, ak teda väznice zapĺňajú najmä osoby, ktoré sa dopustili krádeže, prečo novela Trestného zákona znižuje sadzby len pri spôsobení škody značného rozsahu a škody veľkého rozsahu. To preferujeme veľkých zlodejov pred malými zlodejíčkami? To je iba niekoľko logických argumentov, prečo dôvodová správa nemôže byť chápaná ako úplne logická a nedá sa brať s plnou vážnosťou. A jedna poznámka na záver, mnohé z príspevkov sú jazykovo veľmi obohacujúce a v prípade vystúpenia pána Polláka slovenský politický slovník obohatilo aj originálne slovné spojenie, citujem, „vyšľachtený fašista s papiermi“. No, výroky v Davose urobili túto charakteristiku naozaj veľmi priliehavou. Ďakujem. (Potlesk.)
Šimečka, Michal, podpredseda NR SR (2024-06-12):
Vážené pani poslankyne, vážení páni poslanci, pokračujeme v popoludňajšom rokovaní druhého dňa 15. schôdze Národnej rady Slovenskej republiky v prerušenej rozprave v druhom čítaní o návrhu poslanca Vladimíra Baláža na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, je to tlač 244. Poprosím pána navrhovateľa, pána poslanca Baláža, aby zaujal miesto pre navrhovateľov, to už sa stalo, rovnako ako pán spoločný spravodajca. A dávam teda slovo pánovi poslancovi Zdenkovi Svobodovi, nech sa páči. (Pokračovanie rokovania v opätovnom druhom čítaní o návrhu poslanca Národnej rady Slovenskej republiky Vladimíra Baláža na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 244.)
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 139 poslancov, za 95, proti žiadny, zdržalo sa 40, 4 nehlasovali. Konštatujem, že sme schválili vládny návrh zákona o dopravných prostriedkoch používaných na prepravu skaziteľných potravín. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 251/2012... Prosím vás pekne, vypnite si mobilné telefóny, dobre? ... ktorým sa mení a dopĺňa zákon č. 251/2012 Z. z. o energetike, tlač 1101, bod 45 schváleného programu. Prosím spoločného spravodajcu, predsedu výboru pre hospodárske záležitosti poslanca Petra Kremského, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1101.)
Lehotský, Tomáš, poslanec NR SR (2021-05-05):
Keďže zo spoločnej správy nevyplývajú žiadne pozmeňujúce a doplňujúce návrhy, budeme teda hlasovať o jedinom, mnou podanom pozmeňujúcom a doplňujúcom návrhu.
Huba, Mikuláš, poslanec NR SR (2014-05-29):
Tvrdíte, pán minister, že by som nemal byť predsedom tohto výboru, lebo som včera nepodporil váš návrh zákona. Nemôžte sa však čudovať, že nepodporíme všetko, čo sem prinesiete, najmä keď nás nútite rozhodovať sa pod extrémnym časovým tlakom. A navyše o tom, že ten váš návrh nebol ideálny, svedčí najlepšie to, že s pomerne rozsiahlym pozmeňovacím návrhom prišli poslanci za vašu stranu SMER – SD. No a čo sa týka tej vzájomnej podpory alebo nepodpory, ktorú ste spomínali, keby ste si dali urobiť výpis relevantných hlasovaní, a odporúčam vám to, tak by ste zistili, koľkokrát sme my alebo konkrétne ja podporil vaše návrhy a koľkokrát, naopak, boli naše návrhy podporené z vašej strany. No a napokon k tomu, čím ste sa ma snažili nejako dotknúť, že tu vystupujem s nejakými banalitami, čo sa nehodí na predsedu príslušného výboru, nazvali ste ma niečo ako poštárom. Ja som zase presvedčený, že to, že som tu na žiadosť dotknutých občanov a samospráv tlmočil ich oprávnené požiadavky a obavy, je veľmi správne a to, čo ste povedali na moju adresu, nie je urážkou mňa, ale práve týchto dotknutých občanov. A to, že tie ich obavy sú oprávnené a to napriek tomu, aký zákon sa tu dnes predkladá a s veľkou pravdepodobnosťou sa aj schváli, je to, čo sme tu už viackrát povedali a čo je aj osou tej ich výzvy. A to je platnosť memoranda medzi ministerstvom hospodárstva a ťažiarskou spoločnosťou, ktorá chce pri Košiciach ťažiť. Ďakujem.
Jarjabek, Dušan, poslanec NR SR (2014-10-30):
Ďakujem za slovo, pani podpredsedníčka. Pani podpredsedkyňa Jurinová, chcel by som na začiatku povedať, že vy ste po tomto prejave tiež stratili moju dôveru ako podpredsedkyňa Národnej rady a poviem vám, z akého dôvodu. Viete, vy si myslíte, že môžete čokoľvek povedať, kdekoľvek, kohokoľvek uraziť bez udania nejakého dôvodu, vy si myslíte, že naozaj ste chránená imunitou za výroky, ale chcel by som vás upozorniť, že občianskoprávne chránená nie ste. Vy ste napríklad povedali, že minister podporuje úžeru. Podporovať úžeru je trestný čin, pani podpredsedkyňa Národnej rady. Vy ste to povedali tuná úplne verejne a vy ste to aj zdôvodňovali. Keď to myslíte vážne, dajte na ministra trestné oznámenie, preto lebo to je trestný čin. Minister nie je chránený žiadnou imunitou. Ak to vážne nemyslíte, na vašom mieste by som sa ospravedlnil. Ďalej ste povedali, že minister vykráda eurofondy. Opäť ste povedali jednu vec, ktorá nie je pravdivá. Pozrite sa, čo to tam máte napísané, ak ste si to predtým prečítali, pozrite sa na to, a ten, kto vám to písal, asi sa trošku pomýlil. Na vašom mieste by som takýmto spôsobom skutočne neplytval silnými slovami, lebo skutočne, ak si myslíte, že minister je zlodej, dajte naňho trestné oznámenie. Ak si to nemyslíte, tak to jednoducho nehovorte. Je to zbabelosť a skutočne riskujete, že niekto na vás podá občianskoprávnu žalobu. Ďakujem. Moju dôveru ste stratili.
Laššáková, Jana, poslankyňa NR SR (2017-10-12):
Hlasovali sme o všetkých pozmeňujúcich návrhoch zo spoločnej správy, preto, pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Grendel, Gábor, podpredseda NR SR (2022-09-22):
Ďakujeme, ešte pán poslanec má doplňujúcu otázku.
Hrnčiar, Andrej, podpredseda NR SR (2019-05-20):
Pán poslanec Goga.
Pročko, Jozef, poslanec NR SR (2023-12-14):
Ďakujem veľmi pekne. No na vaše vystúpenie som sa veľmi tešil od začiatku, kedy sa už postavíte za ten kanceľ tuná a porozprávate nie preto, že ste rodák z Bánoviec nad Bebranou... Bánoviec nad Bebravou a poznáte Fica a určite ste spolu aj futbal hrávali v mladom veku, lebo on je futbalista, ale preto, že pol mojej rodiny sú luteráni a pol rodiny sú katolíci, takže som sa na vás tešil. Čakal som a bol to pekný prejav, naozaj, musím vás pochváliť, vy kňaz medzi tými liberálmi ste taká čierna ovca z... nie čierna ovca... v tom čiernom saku. Ale poďme k veci. Naozaj ja s vami absolútne súhlasím, my sa trošku tak podobáme, lebo aj ja som taký veriaci liberál a najväčší liberál bol Ježiš Kristus, ktorý povedal miluj blížneho svojho ako seba samého, a vy ste presne o tom rozprávali, že, že naozaj treba presvedčiť tých mladých ľudí, aby, aby išli a aby bojovali za správnu vec, tak aj ja vás chcem poprosiť, lebo vy na mňa pôsobíte ako človek, ktorého viera v Boha sa úspešne prelína do svojho liberálneho života. Ja si myslím, a toto ma naozaj trápi, ja sa nikde neponúkam, ale mali by sme sa spojiť, tak ako sa spájame aj tu, a zabudnúť na animozitu, tak ja verím, že tých bezbožníkov v SaS presvedčíte, že spolupráca je dobrá vec, že spolupracovať, nielen keď príde sem niekto tu za mnou a snaží sa na milého, ale mali by sme spoločne, naozaj spoločne, pretože aj ten... to Slovensko aj naše hnutie má stovky tisíc priaznivcov, tak keď sa to spojí, naozaj spojí a nebudeme, nebudeme bojovať proti jednému, nebudeme si vytvárať opozíciu v opozícii, tak to bude dobré. Takže v mene Božom, v mene Slovenska, pán Prostredník, ďakujem za vaše vystúpenie a spojme sa. Ďakujem veľmi pekne.
Sloboda, Vladimír, poslanec NR SR (2016-06-16):
Ďakujem. Ja takisto sa chcem naozaj poďakovať za ten príspevok, lebo naozaj treba riešiť veci prakticky a konštruktívne. Presne toto sme, samozrejme, riešili aj v rokovacom poriadku, keď sme navrhovali účasť na komisiách aj pre verejnosť. V prvom rade sme vyriešili, samozrejme, naplnenie kapacity tej miestnosti. Tam tiež poslanci namietali to, že, dobre, ale keď príde do našej malej miestnosti pre komisiu, kde sa zmestí tak 25 ľudí, stovka, čo nám tomu bráni? Budeme mať predsa voľnú veľkú zasadačku, tak sa proste presunieme, tých 5 minút na to oželieme, aby sme sa presunuli do väčšej zasadačky. Nie je to žiadny problém, aj keď takáto situácia môže nastať naozaj tak raz päť rokov, hej, čo sa môže stať, maximálne pri parkovacej politike. To isté čakám, že v Bratislave tak isto bude toľko občanov v zasadačkách, keď sa bude naozaj reálne riešiť parkovacia politika. Zatiaľ sú to len také reči. A platí to isté, samozrejme, ale aj o tej druhej strane, nielen kapacita miestnosti, ale, samozrejme, aj pravidlá jasné pre účasť obyvateľov na zasadnutí a pre to, čo sa udeje v prípade, keď budú rušiť rokovanie. Bohužiaľ, samozrejme, tieto situácie nastanú, nie je to tak pravidlom, ale o to väčšia pravdepodobnosť je, že budú rušiť takéto rokovanie v prípade, že nastane situácia ako v tých Košiciach, že nebudú pripustení do sály. Samozrejme, potom budú tí obyvatelia vykrikovať a rušiť to rokovanie. Takže radšej treba byť konštruktívny a nemať problém s tým, že niekto a niekde sa zúčastní. Veď koniec koncov nikto nikoho neuhryzne na tom rokovaní. Ďakujem.
Paška, Pavol, predseda NR SR (2014-02-12):
Pán poslanec Martvoň, vaša reakcia.
Bugár, Béla, podpredseda NR SR (2016-09-22):
Ďakujem pekne. Prerušujem rokovanie o tomto bode programu. Pokračujeme teraz v prerušenej rozprave v prvom čítaní o návrhu poslancov Blahovej a Dostála na vydanie zákona, ktorým sa mení a dopĺňa zákon č. 36/2005 Z. z. o rodine (tlač 216). Prosím teraz pani poslankyňu Blahovú, aby zaujala miesto určené pre navrhovateľov, a pána poslanca Alojza Baránika, aby zaujal miesto určené pre spravodajcov. Do rozpravy ústne sú prihlásení dvaja. Dávam teraz slovo pánovi poslancovi Borisovi Kollárovi. Ten tu nie je. Stráca poradie. A je tu. Pán poslanec, chcete teraz vystúpiť alebo až po pani navrhovateľke? (Reakcia poslanca.) Dobre. Nech sa páči, máte slovo. (Pokračovanie rokovania o návrhu poslancov Národnej rady Slovenskej republiky Natálie Blahovej a Ondreja Dostála na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 216.)
B. Bugár, podpredseda NR SR: (2002-05-17):
(Hlasovanie.) Prítomných 95 poslancov, za návrh hlasovalo 92, zdržal sa 1, nehlasovali 2. Konštatujem, že sme schválili vládny návrh zákona o archívoch a registratúrach. Nasleduje hlasovanie o návrhu na vyslovenie súhlasu Národnej rady Slovenskej republiky s čl. 6 ods. 2 Európskej charty miestnej samosprávy (tlač 1273). Spoločným spravodajcom je pán poslanec Hort. Nech sa páči, môžete uviesť hlasovanie.
Danko, Andrej, podpredseda NR SR (2024-01-25):
Pokračujeme v rozprave. Poprosím, pán poslanec Matovič, Slávici na ulici sú dotočení?(Reakcia z pléna.) No hej, ste s Ficom spieval, nie? (Povedané so smiechom. Reakcie z pléna.) Nech sa páči. Len v sále je zakázané natáčať, fotiť, kamerovať. Nech sa páči.
Gabániová, Darina, poslankyňa NR SR (2014-09-19):
Ďakujem. Dovoľte, aby som pripojila teda aj môj hlas k tejto diskusii, veľmi stručne. Ponúkam tu takú víziu. Myslím si, že v ideálnom prípade občania Ukrajiny sú sami zodpovední, aké bude vnútorné politické usporiadanie krajiny. Ak to dokážu, hovorím o ideálnom prípade. Môj názor je, federácia, neutrálny štát, konsolidované pomery aj vďaka asociačnej dohode a aktívnemu angažovaniu sa kapitálu, poviem slušne, autokratov v Ukrajine. Samozrejme, že nežijú vo vzduchoprázdne, samozrejme, že tam budú chcieť možno participovať aj zahraniční investori atď. Nakoľko je táto vízia uskutočniteľná, vnútorné a vonkajšie analýzy nech robia politológovia, sociológovia, vizionári, tí teda nie analýzy, ale načrtnutie nejakých perspektív. Ale podľa mňa najdôležitejší je mier, pokoj, ktorý potrebuje Ukrajina a celý svet. Musíme si uvedomiť a podsúvať neustále to, že zodpovední sú všetci politici, ktorí sa zúčastňujú dialógu alebo poly..., alebo poviem debaty, participácii, rozjatrovaniu, upokojovaniu situácie. Dúfam, že ich nebudeme musieť pomenovať vojnoví zločinci.
Blanár, Juraj, podpredseda NR SR (2022-09-27):
Na vaše vystúpenie jedna faktická poznámka. Pán poslanec Nemky.
Muránsky, Peter, poslanec NR SR (2013-09-19):
Ďakujem. Pán kolega, lobing nie je o tom, aby niekto chodil za štátnym zamestnancom alebo úradníkom. Lobing je o ovplyvňovaní vecí, ktoré sa týkajú napr. tejto pôdy, alebo vlády.
Jurinová, Erika, podpredsedníčka NR SR (2014-05-15):
Pán poslanec Fecko.
Hrnčiar, Andrej, podpredseda NR SR (2016-09-08):
Pán poslanec Galko.
Štefanec, Ivan, poslanec NR SR (2013-11-29):
Ďakujem pekne, pán podpredseda. Ďakujem aj kolegom za ich reakcie. Pán Kamenický, nuž chcem vám povedať, že ten, kto nemá daňovú povinnosť, to neznamená, že je podvodník. Dostať sa do daňovej povinnosti samozrejme to stojí aj veľa úsilia a nemôžeme trestať všetkých len za to, že začali podnikať. Bohužiaľ, toto ustanovenie, ktoré navrhujete, má takýto cieľ, že ovplyvnení budú všetci, nielen tí, ktorí sú nepoctiví. Ak chceme rozlíšiť poctivých a nepoctivých, čo by sme mali rozlišovať, tak rozhodne týmto opatrením to nedosiahnete. Toto opatrenie poškodí všetkých. Súhlasím s tým, čo povedali páni poslanci Simon a Hudacký, že toto opatrenie najviac pripraví ľudí o prácu a dopadne najnegatívnejšie na malých. Pán poslanec Duchoň, no ja som žiadnu pozitívnu reakciu zatiaľ nezaznamenal. Ak máte na mysli pozitívnu reakciu od niektorých veľkých firiem, že ich to až tak nepoškodí, tak to je len dôkaz toho, že zasiahne to omnoho viac menších. Bohužiaľ, zasiahne to omnoho viac menších. A čo sa týka vašej poznámky, daň z príjmu právnických osôb a HDP, áno, klesá. Klesá, ale ja som vám čítal názor z diskusie, kde hovorí o výbere, o efektivite výberu dane z príjmu právnických osôb. Takže nemýľme si, nemýľme si tieto pojmy. Vieme, že problém je skôr výber nepriamych daní, ale pointa, o ktorej stále hovoríme, je, že treba sa sústrediť na výber daní a nezavádzať nové dane. Je nezmyselné, aby sme problém zlého výberu daní riešili novými daňami, novou administratívou. Toto odmietame, pretože v konečnom dôsledku takéto opatrenia, zavádzanie nových nezmyselných daní len pripravia ľudí o prácu. Ďakujem.
Laššáková, Jana, podpredsedníčka NR SR (2013-09-03):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Mihála, nevidím ho tu, nevidím ho tu. Teraz sa pýtam, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nie. Podobne aj spravodajca. Prerušujem rokovanie o tomto bode programu. A nasleduje prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní v znení zákona č. 246/2012 Z. z. Vládny návrh zákona má parlamentnú tlač 614. Návrh na jeho pridelenie na prerokovanie výborom je v rozhodnutí č. 590. Opäť dávam slovo podpredsedovi vlády a ministrovi financií Petrovi Kažimírovi, aby vládny návrh zákona uviedol. Nech sa páči, pán minister, máte slovo. [Rokovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony, v znení zákona č. 246/2012 Z. z. , tlač 614.]
Kollár, Boris, predseda NR SR (2022-03-17):
Ďakujem. Pán poslanec Viskupič.
Senko, Ján, poslanec NR SR (2018-09-20):
Pani ministerka, ďakujem za odpoveď, verím, že termín, o ktorom ste hovorili, bude dodržaný a zrejme na jar by mohli obce a mestá pristúpiť k rekonštrukciám aj k údržbe hasičských zbrojníc. Takže dúfam, že sa to podarí v tom termíne z ministerstva na obce finančné prostriedky presunúť. Ďakujem za odpoveď ešte raz.
Antal, Peter, poslanec NR SR (2017-06-14):
Ďakujem pekne, pán predseda, za slovo. Dovoľte mi, vážené kolegyne, kolegovia, aby som predložil návrh zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov. Dôvodom predloženia tohto návrhu novely zákona je v praxi problematická aplikácia § 48 zákona, ktorá umožňuje obci využiť finančnú náhradu za výrub dreviny výlučne len na úhradu nákladov spojenú so starostlivosťou o dreviny rastúce na jej území. Je to jediný dôvod, prečo predkladáme tento návrh zákona, lebo jednoducho tak úzko špecifikované, na čo tá obec môže použiť, aby ste mali aj predstavu, že sú to peniaze nie malé, tak by som povedal, ktoré v nejednom prípade dostane obec za výrub drevín na jej území, a to je najmä pri infraštruktúrnych projektoch, kde sa vedú inžinierske siete, diaľkové vedenia, cesty a zrazu obec dostane na účet aj 100-tisíc euro, ktoré, ak si ten zákon prečítate, jednoducho nemá šancu, ak nechce porušiť zákon, zmysluplne využiť na ochranu prírody a krajiny. Z tohto dôvodu predkladáme tento návrh novely zákona, kde rozširujeme možnosti použitia takto získanej náhrady na širší okruh, avšak všetko sú to veci, ktoré súvisia s ochranou prírody a krajiny a striktne sa týkajú tohto, tejto veci. Takže dovoľujem si vás požiadať o podporu tohto zákona. Je to krátky návrh zákona, ale myslím si, že pre mnohé obce prospešný. Zároveň si myslím, že bude prospešný aj pre životné prostredie. Ďakujem pekne.
Glváč, Martin, podpredseda NR SR (2018-11-28):
Ďakujem. S reakciou nikto. Pýtam sa, či sa chce do rozpravy prihlásiť niekto ústne. 11 poslancov, 12, končím možnosť prihlásiť sa. Poprosím... Prečítam: pán poslanec Kollár, Uhrík, Goga, Grausová, Vašečka, Cséfalvayová, Marček, Fedor... Ďalej? Klus, Pčolinský. Desina bol? Deväť, desať. Poliačik, Dostál. Takže ďakujem. Nech sa páči.
Kollár, Boris, predseda NR SR (2022-09-28):
S faktickou poznámkou vystúpi pán Miroslav Kolár, nech sa páči.
Cigániková, Jana, poslankyňa NR SR (2016-04-22):
Ďakujem. Natália, ty si jeden skvelý človek. To, čo robíš pre tie rodiny, ženy, deti, obete, neprávosti, koľko tomu venuješ času, energie, klobúk dole pre tebou. Ja stále nemôžem pochopiť, ako po tom, čo ty si v živote dokázala na úkor svojho času, času na prácu, tvojej rodiny, riešiš nebezpečné situácie a nekonečné byrokratické tortúry, sám sa často ocitáš v nebezpečí a napriek tomu nikdy pomoc neodmietaš, mohla byť za detského ombudsmana zvolená pani Tomanová. Toto mi nikto nikdy nevysvetlí. Skúšam veriť, že v budúcnosti sa aspoň v takejto oblasti budú brať na zreteľ osudy tých, ktorých je potrebné ochrániť, a nie tých, ktorí vládnu a často vládnu bezohľadne už iba tak zo zvyku, lebo toto už nie je o kšeftoch, toto je iba ľahostajnosť a o to je to horšie. Zapamätajte si ľudia, aj vy, vážení kolegovia, túto ženu, lebo jednoducho jej práca stojí za povšimnutie, mali by ste ju chcieť počúvať a mali by ste ju počúvať veľmi dobre. A, Natália, prosím ťa, povedz nášmu kolegovi pánovi Hrnkovi, že je v každej faktickej a zatiaľ vždy od veci. Natália, ty si sa venovala tomu, čo nefunguje, ak som to správne pochopila, a žiadala si pozornosť pre tých, ktorí sa stali dokázanými obeťami nášho systému, žiadala si napraviť to, čo nefunguje. Ja sa čudujem, že pánovi Hrnkovi nie je hanba sa obúvať ešte aj do takéhoto čistého konania. Samozrejme, vychádzaš z iných hodnotových princípov, to je vidno už na prvý pohľad a vôbec na to netreba upozorňovať. Ďakujem pekne.
Grendel, Gábor, podpredseda NR SR (2022-09-27):
Pán poslanec Miroslav Urban.
Vitteková, Anna, poslankyňa NR SR (2013-12-13):
Ďakujem. Vážený pán podpredseda, panie poslankyne, páni poslanci, dovoľte, aby som vás informovala o prerokovaní Správy o činnosti prokuratúry Slovenskej republiky za rok 2012 vo výboroch Národnej rady. Predseda Národnej rady rozhodnutím č. 679 z 23. septembra 2013 pridelil predmetnú správu na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Zároveň určil ústavnoprávny výbor za gestorský výbor. Všetky tri výbory, ktorým bola správa pridelená, odporučili Národnej rade správu vziať na vedomie. Gestorský výbor na základe uvedených stanovísk výborov k Správe o činnosti prokuratúry za rok 2012 odporúča Národnej rade uvedenú správu vziať na vedomie. Spoločná správa výborov Národnej rady o prerokovaní Správy o činnosti prokuratúry Slovenskej republiky za rok 2012 (tlač 626a) vrátane návrhu uznesenia Národnej rady Slovenskej republiky bola schválená uznesením ústavnoprávneho výboru č. 372 z 26. novembra 2013, ktorým ma výbor zároveň poveril informovať Národnú radu o prerokovaní predmetnej správy vo výboroch. Pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2013-02-05):
S faktickými poznámkami traja poslanci. Pán poslanec Jarjabek, Martvoň, Daniš. Uzatváram možnosť prihlásiť sa s faktickou poznámkou. Pán poslanec Jarjabek.
Záhumenský, Marian, poslanec NR SR (2012-12-17):
Ďakujem pekne, pán predsedajúci. Pán minister, ctené kolegyne, kolegovia, ja som si tiež myslel, že tento návrh zákona, ktorý prerokovávame, prejde s takou veľkou zhodou väčšiny poslancov v tejto snemovni, lebo skutočne si myslím, že je treba, došiel čas, keď je treba zastaviť ten klondike v dovoze neevidovaných, nekontrolovaných, závadných a neviemakých potravín najmä z Poľskej republiky, ale aj z iných krajín, ktoré na Slovensko prúdia. A myslím si, že práve táto vláda urobila tie zásadné kroky k tomu, aby spolu s políciou začala chrániť slovenský trh. Ak tu niekto narieka nad tým, že kontrolór za 500 alebo 600 eur nie je motivovaný, tiež si myslím, že žiaden plat nie je dostatočne veľký na to, aby nemohol byť väčší. A samozrejmá vec, treba sa prikrývať len takou perinou, na ktorú máme. A tiež sa chcem spýtať, kde je hranica toho platu, ktorá zabrzdí korupciu? Kde je tá hranica? Je to 10-tisíc eur, 100-tisíc eur, je to milión eur? Ja si myslím, že to je o charaktere a poctivosti človeka a úcte k jeho zamestnaniu a k spoločnosti, že to nie je o výške platu. A je medzi kontrolórmi obrovské množstvo poctivých kontrolórov, ktorí aj za 500 eur robia tú kontrolu veľmi poctivo. Ale pravda je tá, že neboli chránení ani ministerstvom, ani vedením Štátnej veterinárnej a potravinovej správy a keď došlo k problému pri správnom konaní, tak ešte boli postihovaní. Až teraz sa prichádza k tomu, aby kontrolóri a ich správne konania boli opreté o správne právo a o právnikov, lebo pochopiteľne, veterinár nie je schopný vydávať správne rozhodnutia podľa správneho práva, lebo nie je právnik. On je veterinár. A všetky tie kroky tých všetkých zanedbaných vecí, ktoré tu boli po mnohé roky, je treba začať postupne odbúravať. Nič iné nie je možné urobiť švihnutím jedného prútika, a preto je krok za krokom potrebné prijímať zákony tak, aby sa prijal efektívny a účinný zákon o neprimeraných podmienkach v obchodných vzťahoch, a ja verím, že tento zákon bude účinný a efektívny a že prinesie svoje ovocie. Tak ako teraz je na stole zákon o potravinách, aby dával právomoc kontrolórom zhabať nekvalitné potraviny, zavrieť prevádzky, ktoré porušujú zákon. A jednoducho je treba sprísniť ochranu domáceho trhu, lebo nie je možné pripúšťať to, aby občania boli ohrozovaní ponúkaním nekvalitných potravín v nevedomosti, častokrát v reštauráciách, kde dôjde neevidovaný tovar, kde sa s ním obchoduje. A kontroly tomu dali v plnom rozsahu za pravdu. Ctené kolegyne a kolegovia, myslím si, že bude v druhom čítaní dosť priestoru na to, aby sme detailne rozobrali veci, ale chcem oceniť vystúpenie takisto pána kolegu Fecka, ktorý sa nevenuje téme, ale z hľadiska ako sedliackeho rozumu, tak z citu, vycítil, že jednoducho Slovensko musí byť viac chránené, že nemôžu byť chránené iba okolité krajiny, ale že aj Slovensko musí chrániť svojich občanov. A budem rád, pán kolega Galko, keď si vypočujete aj svojich kolegov z opozície. Ďakujem pekne.
Laurenčík, Milan, podpredseda NR SR (2021-09-28):
Pán poslanec Marian Kotleba, nech sa páči.
M. Číž, podpredseda NR SR: (2008-12-04):
Ako posledný písomne prihlásený je pán poslanec Viliam Novotný. Viliam Novotný, máte slovo, pán poslanec. Ďakujem pekne.
Hrušovský, Pavol, predseda NR SR (2011-11-30):
Ďakujem. Zaujmite miesto pre spravodajcov. Otváram rozpravu, pán predseda poslaneckého klubu strany SMER Paška. Končím možnosť ďalších prihlášok do rozpravy. Nech sa páči, pán predseda.
J. Brocka, poslanec: (2009-12-08):
Ďalšia reakcia z krajín celej Európy, reakcia nieže solidarity, ale prirodzená reakcia na toto absurdné rozhodnutie. A dokonca aj tu v Národnej rade budeme mať bod programu, kde tri poslanecké kluby navrhli zaradiť do programu bod, ktorým aj Národná rada zaujme k tomuto škandalóznemu rozhodnutiu svoje stanovisko. Ak sa to niekomu zdá byť zvláštne, táto reakcia, tak vám len pripomeniem, že tí, ktorí v bývalom režime, ak si ešte spomínate na ten nezmyselný tlak komunistického režimu proti náboženskej slobode, tak vlastne aj vtedy výsledkom toho nezmyselného tlaku voči náboženskej slobode bolo nakoniec oživenie duchovného, náboženského života aj počas komunistického režimu. A to sa mi zdá byť pri tejto kauze teda to pozitívne, aj keď určite tí sudcovia Európskeho súdu pre ľudské práva toto nemali na zreteli.
Laššáková, Jana, podpredsedníčka NR SR (2013-04-30):
Pán poslanec Martvoň, nech sa páči.
Fronc, Martin, poslanec NR SR (2013-06-26):
Ďakujem pekne. Ja v zásade musím povedať, že to, čo povedala – a keď už aj odcitovala inštitúciu a zastúpenie pedagógov – kolegyňa, že súhlasím. Nechcel som to tak natvrdo povedať, ale podľa mňa je to naozaj monopolizácia a skomplikovanie podmienok tých, ktorí robia zle, tých, ktorí robia z toho biznis, tým sa to dá kedykoľvek odobrať a tam musí fungovať kontrola a takýmto spôsobom. Ten druhý spôsob, ja som povedal, sa mi nepozdáva, ale dobre, poviem aj to. Ja s veľkou pravdepodobnosťou viem povedať asi, že akú predstavu alebo ktorí ľudia na ministerstve školstva majú presne takúto predstavu, aby to takto fungovalo. Ďakujem.
M. Hort, podpredseda NR SR: (2010-03-09):
Dávam teraz slovo spoločnému spravodajcovi zo zahraničného výboru, ktorým je aj v tomto bode pán Mikuláš Krajkovič, aby nás informoval o správe o výsledku prerokovania materiálu vo výbore Národnej rady. Nech sa páči.
Mihalik, Marcel, poslanec NR SR (2021-12-02):
Ďakujem za slovo. Vážený pán predseda, po opätovnom otvorení rozpravy spolu v rozprave vystúpili traja páni poslanci – pán poslanec Peter Krupa, pán poslanec Miroslav Suja a pán poslanec György Gyimesi. Pán poslanec Peter Krupa v rozprave navrhol podľa § 73 ods. 3 písm. b), čo je postup pre prvé čítanie, aby Národná rada Slovenskej republiky nepokračovala v rokovaní o tomto návrhu. Avšak o tomto návrhu, o tomto jeho návrhu nebudeme hlasovať, keďže sme už v druhom čítaní. V rozprave boli podané dva pozmeňujúce a doplňujúce návrhy poslancom Gyimesim. Keďže pri prvom pozmeňovacom návrhu vzali späť poslanci svoje podpisy a chýba potrebný počet poslancov, nie je možné o ňom hlasovať. Druhý pozmeňovací návrh poslanca Gyimesiho bol podaný v rámci dnešnej rozpravy, dajte preto, prosím, hlasovať najprv o skrátení lehoty podľa § 83 ods. 4 rokovacieho poriadku.
P. Paška, predseda NR SR: (2007-11-28):
(Hlasovanie.) 141 prítomných, 3 za, 68 proti, 70 sa zdržalo. Bod 14 sme neschválili.